Andreas Klöden

Andreas Klöden (s. 22. kesäkuuta 1975 Mittweida, Saksan demokraattinen tasavalta) on entinen saksalainen maantiepyöräilijä, joka on sijoittunut kahdesti kolmen parhaan joukkoon Ranskan ympäriajossa. Klöden saavutti pronssia alle 23-vuotiaiden aika-ajon MM-kilpailussa vuonna 1996. Hän aloitti ammattilaisuransa Team Deutsche Telekomin (nykyisin Team HTC-Columbia) väreissä vuonna 1998 voittaen debyyttivuonnaan Niedersachsen Rundfahrt -kilpailun. Klödenin ensimmäinen huippuvuosi oli 2000, jolloin hän voitti sekä Pariisi–Nizza-ajon että Baskimaan ympäriajon – hän voitti kummassakin kilpailussa lisäksi aika-ajoetapin. Samana vuonna Klöden saavutti olympiapronssia maantieajossa tallitoveriensa Jan Ullrichin ja Aleksandr Vinokurovin jälkeen. Olympialaisten aika-ajossa hän oli kahdestoista. Muutaman vaisumman vuoden jälkeen Klöden palasi huipulle 2004. Hän sijoittui keväällä kuudenneksi La Flèche Wallonne -klassikossa, voitti kesäkuussa Saksan maantieajon mestaruuden ja sijoittui heinäkuussa Ranskan ympäriajon kokonaiskilpailussa toiseksi; hän oli Tour de Francessa kahdella etapilla toinen ja kolmella kolmas. Vuoden 2006 huhtikuussa Klöden voitti Rothaus Regio Tour -kilpailun. Hän sijoittui Ranskan ympäriajossa alun perin kolmanneksi, mutta nousi toiselle sijalle Floyd Landisin jäätyä kiinni dopingista. Klöden edusti Astana Teamia 2007–2009. Hän voitti 2007 maaliskuussa Tirreno- Adriaticon sekä huhtikuussa Circuit de la Sarthe -kilpailun. Ranskan ympäriajossa hän sijoittui prologissa toiseksi ja 13. etapilla, aika-ajossa, kolmanneksi, mutta joutui keskeyttämään ympäriajon Astanan vetäydyttyä kilpailusta Aleksandr Vinokurovin doping-käryn jälkeen. Vuonna 2008 Klöden voitti Tour de Romandien kokonaiskilpailun sekä kolmannen etapin, aika-ajon. Sveitsin ympäriajossa hän sijoittui toiseksi Roman Kreuzigerin jälkeen. Kausilla 2010–2011 Klöden edusti Team RadioShack -tallia ja vuodesta 2012 alkaen RadioShack-Nissan-Trek / RadioShack-Leopard-Trek -joukkuetta. Hän päätti uransa kauden 2013 jälkeen. == Saavutuksia == ;1996 :Maantiepyöräilyn MM-kilpailut, alle 23-v. aika-ajossa pronssia ;1997 :Commonwealth Bank Classic, 4. etapin voitto :Rheinland-Pfalz Rundfahrt, prologin ja 7 b (aika- ajo) -etapin voitto :Saksan alle 23-v. maantiepyöräilymestaruus ;1998 :Tour de Normandie, prologin voitto :Niedersachsen Rundfahrt, kokonaiskilpailun ja 3 a (aika-ajo) -etapin voitto ;1999 :Volta ao Algarve, 3. etapin voitto ;2000 :Pariisi–Nizza-ajo, kokonaiskilpailun ja 7. etapin (mäkiaika-ajo) voitto :Baskimaan ympäriajo, kokonaiskilpailun ja 5 b -etapin (mäkiaika-ajo) voitto :Rauhanajo, 7. etapin voitto :Saksan ympäriajo, kokonaiskilpailussa toinen :Tanskan ympäriajo, kokonaiskilpailussa toinen :Olympialaiset, maantieajossa pronssia, aika-ajossa kahdestoista ;2004 :Saksan maantiepyöräilymestaruus :Ranskan ympäriajo, kokonaiskilpailussa toinen, 10. ja 17. etapilla toinen, 12., 16. (mäkiaika-ajo) ja 19. (aika-ajo) etapilla kolmas :Bayern Rundfahrt, kokonaiskilpailussa toinen :La Flèche Wallonne, kuudes ;2005 :Bayern Rundfahrt, 5. etapin voitto :Ranskan ympäriajo, 8. etapilla toinen ;2006 :Regio Tour International, kokonaiskilpailun ja 4. etapin (aika-ajo) voitto :Ranskan ympäriajo, kokonaiskilpailussa toinen, 19. etapilla (aika-ajo) toinen ;2007 :Tirreno–Adriatico, kokonaiskilpailun voitto :Circuit de la Sarthe, kokonaiskilpailun ja 3. etapin (aika-ajo) voitto :Ranskan ympäriajo, prologissa toinen, 13. etapilla (aika-ajo) kolmas ;2008 :Tour de Romandie, kokonaiskilpailun ja 3. etapin (aika-ajo) voitto :Sveitsin ympäriajo, kokonaiskilpailussa toinen :Italian ympäriajo, 10. etapilla (aika-ajo) kolmas :Espanjan ympäriajo, kokonaiskilpailussa 20. ;2009 :Tirreno–Adriatico, kokonaiskilpailussa kolmas, 5. etapin (aika-ajo) voitto :Giro del Trentino, 1. etapin (aika-ajo) voitto :Luxemburgin ympäriajo, kokonaiskilpailussa toinen :Sveitsin ympäriajo, kokonaiskilpailussa neljäs :Ranskan ympäriajo, kokonaiskilpailussa kuudes ;2010 :Ranskan ympäriajo, kokonaiskilpailussa 13. ;2011 :Pariisi–Nizza, kokonaiskilpailussa toinen, 5. etapin voitto :Critérium International, 3. etapin (aika-ajo) voitto :Baskimaan ympäriajo, kokonais- ja pistekilpailun voitto :Giro del Trentino, 1. etapin (aika-ajo) voitto ;2012 :Ranskan ympäriajo, kokonaiskilpailussa 11. ;2013 :Ranskan ympäriajo, 19. etapilla toinen ==Lähteet== *Andreas Klöden Trap–Friis-tietokannassa *Andreas Klöden Cycling Archives -tietokannassa ===Viitteet=== ==Aiheesta muualla== *Virallinen nettisivu , , Luokka:Saksalaiset maantiepyöräilijät Luokka:Saksalaiset olympiamitalistit Luokka:Vuonna 1975 syntyneet Luokka:Elävät henkilöt